id en id id en en id id ms ms id id id en id ms id en id id id ms ms id id id id nl id id id id id id id nl id nl en id id ms ms id ms id ms id ms ms id ms id id id id id ms ms id id id ms ms ms id id id en id id id id ms id id ms ms id id id id it id ms ms id id id id id ms id en id id id ms id id id id id id en id id id id id en id hbs_lat id id id id id en en fr ms en en en en en en en en en en en id en fr id en id ms ms ms id en en id id ms id id id en ms id id en nl id id id ms id id nl id id id id id id id id ms id ms id id en id id id id id id id id nl ms id ms ms id id id id nl id id en en en id nl tr ms id ms ms id en en id ms id id id ms id fr id id id ms ms ms ms ms id id id ms ms id ms ms id id en id id en id id id id id id id id id id ms en en id ms id id ms ms id id ms ms id id id id nl id id ms ms id id id id id id ms ms id id sv id id ms ms id ms ms id id id id nl id id id id id id id id id nl en id id id id id id id nl id id id ms id ms id ms id id en nl id en id id id id id id ms id id id id id id id id id id id id tl id tr en id en id ms id it id hu pt it sl en ceb ceb sv en en id en ms it ms ms en en id ms ms uz cs cs sv cs fy sv cs cs fy sv en en en id da ms da id id da id id cs hbs_lat fr fr id en ms oc id cs id id fy ms da id tr id fr id id id sv id id id en sv id id id en ms id ms de en id id pl bo en ms ms ja id hbs_lat ms id id id ms en en id id ms en en en en en ms ms ms en
skip to main | skip to sidebar
“Bacalah(wahai Muhammad s.aw.) dengan nama Tuhan yang menciptakan(sekelian makhluk). Ia menciptakan manusia dari sebuku darah beku. Bacalah dan Tuhanmu Yang Maha Pemurah). Yang mengajar manusia melalui pena dan tulisan. Ia mengajarkan manusia apa yang tidak diketahuinya. Dan firman Allah Taala di dalam Kitabnya (Al-Quran) “katakan (wahai Muhammad s.a.w.). Adakah sama orang memperolehi ilmu dengan orang yang tidak berilmu”.
Rasuah semacam sesuatu yang halal dalam masyarakat kita. Masyarakat tidak memandang rasuah sehina mereka memandang daging babi. Jika ternampak babi, mereka sedaya upaya untuk menjauhkan diri namun tidak dengan rasuah.
Rasuah boleh memundurkan orang Islam. Saya bagi satu contoh. Abang ipar saya cuba untuk mendapatkan hak membekalkan plat kayu kepada sebuah syarikat di Kerteh. Abang ipar saya perlu berurusan dengan seorang Melayu untuk mendapat kontrak tersebut. Namun, orang Melayu tersebut meminta komisen jika mahu mendapatkan kontrak iaitu atas satu plat kayu, abang ipar saya perlu memberi dia RM1.00 contohnya (jumlah sebenar saya lupa). Oleh kerana abang ipar saya tidak mahu bermain rasuah, maka dia menarik diri. Orang Melayu itu pula lebih sanggup memberi kontrak kepada bangsa lain yang sanggup menghulurkan rasuah. Dan cerita sebegini bukanlah kes terpencil namun berleluasa.
Rasuah boleh menyebabkan infrastruktur yang dibina tidak sempurna dan mungkin boleh runtuh. Banyak infrastruktur di Malaysia yang tidak bermutu kerana selain daripada tabiat untuk mengambil untung secara berlebihan, elemen rasuah juga berperanan. Maka jadilah bangunan retak, lantainya berlubang-lubang, bocor disana sini.
Rasuah juga boleh menghancurkan negara. Contoh yang paling senang adalah kehilangan enjin jet. Tidak pernah terfikir oleh saya bahawa enjin boleh hilang. Malah saya sukar hendak percaya pada mulanya. Mesti ada elemen rasuah dalam kes ini sehingga enjin jet yang membabitkan keselamatan negara boleh hilang. Apa sudah jadi dengan negara kita? Tentulah kelakar apabila pilot cuba nak start enjin jet untuk mengejar jet Singapura yang sedang menceroboh tapi tidak hidup disebabkan enjin jet sudah tiada!!!!
Maka dengan penangan rasuah, makin susahlah kita hendak maju. Makin tidak selamatlah kita dengan bangunan yang bagai nak runtuh. Makin tinggilah kos sara hidup kita. Wallahua’lam.
Dicatat oleh Roslan Ismail di 11:22:00 PTG Tiada ulasan:
The Divine Book - Lengkap Dengan Terjemahan Ke Bahasa Melayu
Siri ini merupakan siri yang menunjukkan bukti kebenaran kitab Al-Quran. Boleh dijadikan hujah kepada orang Kristian dan Yahudi. Sila tonton.
Mungkinkah berlaku satu lagi pusingan kegawatan ekonomi???
LONDON - Pasaran saham global merudum untuk hari kedua berturut-turut semalam ekoran kebimbangan pelabur kemungkinan berlaku kesan domino setelah Dubai yang terletak di dalam wilayah Emiriyah Arab Bersatu (UAE) mengumumkan untuk menggantung pembayaran hutangnya.
Indeks pasaran saham rantau Asia jatuh teruk dengan Hong Kong menjunam hampir lima peratus ketika ditutup tetapi kebanyakan pasaran saham Eropah mengalami kejatuhan lebih kecil.
Indeks pasaran saham Tokyo turut menjunam 3.22 peratus yang turut diakibatkan oleh kenaikan tertinggi nilai yen berbanding dolar Amerika Syarikat (AS) dalam tempoh 12 tahun sekali gus memberi kesan buruk pada eksport Jepun.
"Pasaran ekuiti Asia dan Eropah telah menjunam dan kesan serupa akan menimpa AS hari ini (semalam)," kata pegawai strategi kanan firma BGC Partners di sini, Howard Wheeldon.
Kerugian berlaku selepas pasaran-pasaran saham utama Eropah menjunam lebih tiga peratus kelmarin berikutan pelabur dikejutkan dengan permintaan firma pelaburan milik kerajaan Dubai, Dubai World untuk menangguhkan pembayaran hutangnya selama enam bulan.
Kerajaan Dubai menggegarkan pasaran kewangan pada Rabu lepas apabila ia mengumumkan akan meminta para pemiutang Dubai World penangguhan bayaran hutang yang dilaporkan mencecah AS$59 bilion (RM200 bilion).
Berita yang disiarkan akhbar Financial Times tersebut menimbulkan banyak persoalan selain menjejaskan reputasi Dubai sebagai hab pembangunan hartanah.
Maklumat pada laman web Persatuan Perbankan UAE menunjukkan tiga bank asing yang memiliki pelaburan terbesar di negara itu adalah HSBC dengan pelaburan 11.3 bilion euro (RM57 bilion) diikuti dengan Standard Chatered sebanyak 5.1 bilion euro (RM25.7 bilion) dan Barclays yang mencecah 2.3 bilion euro (RM11.6 bilion). - AFP
Saya masih ingat dahulu semasa masih dalam pengajian di UTM, kegawatan ekonomi 1997 masih lagi belum pulih. Para graduan masih sukar untuk mendapatkan pekerjaan terutama di sektor swasta. Pekerja swasta yang sedia ada pun berisiko untuk dibuang kerja. Berbeza dengan kerja di sektor kerajaan yang kerjanya terjamin. Hatta yang kurang siuman pun masih lagi belum dibuang kerja di sektor kerajaan.
Pada masa ekonomi sedang berkembang dengan baik, pekerja di sektor swasta yang paling beruntung. Gaji mereka tinggi, elaun banyak, bonus sentiasa ada dan banyak, malah mereka selalu bertukar kerja untuk mencari gaji yang lebih tinggi. Namun ketika kegawatan ekonomi, golongan ini yang paling berisiko untuk dibuang kerja. Jika tidak berjimat menyimpan duit, mana hendak dicari duit untuk bayar ansuran kereta, ansuran rumah, perbelanjaan anak-anak jika telah dibuang kerja. Jangan pandang ringan kehilangan kerja, kereta dan rumah mereka berisiko untuk ditarik pihak bank.
Bagi sektor kerajaan, kerja mereka tetap terjamin baik semasa ekonomi baik mahupun ekonomi sedang merudum. Namun gaji, bonus, elaun golongan ini tidaklah sehebat kawan-kawan mereka di sektor swasta. Mereka sekadar cukup makan sahaja. Hatta yang berijazah pun baki gaji setelah ditolak itu ini berbaki seratus dua sahaja terutama sekali selepas kegawatan ekonomi yang bermula di US dua tiga tahun lepas.
Bagi saya, kos sara hidup di Malaysia sangat tinggi sekarang. Semua harga barang melambung tinggi, tidak selari dengan kenaikan gaji. Secara relatifnya, kita semakin miskin. Kita hanya mampu memiliki kereta dan rumah kerana kita ada kemudahan untuk berhutang. Adakah kita mampu beli kereta dan rumah menggunakan cash?
Kadang-kadang kita tertanya-tanya kenapa ekonomi selalu tidak stabil? Kenapa kos sara hidup meningkat dengan capat? Kenapa harga barang keperluan meningkat tanpa dapat ditahan-tahan? Untuk mendapatkan jawapannya, tanyalah pada pendukung ekonomi kapitalisme yang memanipulasi riba dan wang kertas. Tanyalah pada manusia tamak yang tidak pernah puas dengan harta dunia. Anda akan dapat jawapannya.
Dicatat oleh Roslan Ismail di 8:26:00 PG 2 ulasan:
Karkuzari Jemaah Ke Kashmir 8 Okt 2005..
Karkuzari ini disampaikan oleh Saudara Munir Shah Sakandar Miah.
Jemaah kami telah keluar 4 bulan dan telah dihantar ke Kashmir daerah Bagh. Saya sendiri Amir kepada jemaah saya itu. Selain daripada jemaah saya terdapat 24 jemaah lain lagi yang buat usaha agama di kawasan itu. Jemaah kami telah dihantar ke suatu kawasan perumahan orang2 elit di kawasan bandar Bagh.
Mereka menganggap bahawa usaha agama ini adalah penghalang dan mengganggu kerja2 dunia mereka. Mereka berkata “kita kena usahakan dunia dulu,dapatkan asbab2 kemajuan sebagaimana negara2 yang telah maju kemudian barulah buat usaha agama”.
Di kawasan ini ada beberapa orang yang menjadi pembesar mereka. Pengaruh pembesar2 itu tersebar ke seluruh kawasan tersebut. Sehinggakan pegawai2 kerajaan pun menjadi pengikut mereka.
Orang2 di kawasan ini melayan kami dengan buruk terutamanya orang2 tua dan orang2 lemah di antara kami.
Kebiasaan mereka akan dipukul semasa menjalankan gasht (ziarah jumpa orang). Sekali, semasa melakukan gasht di kawasan sebuah sekolah mereka telah dipukul. Dan semasa menjalankan gasht di sebuah kem tentera, ahli jemaah telah diperlakukan dengan buruk sehingga mereka telah diberi amaran keras supaya tidak datang melakukan gasht di situ lagi. Sebagai denda jemaah itu diperintahkan untuk mengutip sampah-sarap.
Ilham daripada Allah S.W.T dengan perantaraan mimpi sehari sebelum gempa bumi di kawasan situ berlaku, seorang pemuda yang sedang keluar bersama satu jemaah yang sedang buat usaha di Rajanpur (satu kawasan berhampiran dgn tempat kami) telah bermimpi melihat bukit-bukau yang berhampiran melaung-laung meminta tolong seumpama seorang manusia yang sedang mengalami kesakitan yang teruk.
Pada waktu sahur, amir jemaah itu bersama dengan pemuda itu telah datang ke tempat jemaah kami dan mengkhabarkan tentang mimpi itu. Pemuda itu mengalami ketakutan yang amat sangat. Hampir jam 5 pagi kami telah menghubungi pihak di Markaz Raiwind. Saya sendiri telah bercakap dengan Haji Abdul Wahab Sab selepas beliau selesai memberi Bayan Subuh. Haji Sab telah memberi jawapan secara sepontan iaitu kumpulkan semua jemaah yang ada di kawasan itu dengan segera. Alas2 tidur kamu hendaklah ditindih dengan batu2 sementara tong2 gas hendaklah ditanam dalam bumi.
Demikianlah, dengan susah payah kami telah usahakan mengumpulkan 23 jemaah yang salah satu daripada jemaah2 itu telah datang sendiri setelah mereka mendapat tahu berita itu. Dua jemaah lagi kami tidak dapat hubungi mereka.
Masalahnya ialah, di sini kawasannya berbukit sementara itu kami tidak ada perhubungan dengan orang tempatan, Kami telah berusaha bersungguh-sungguh ke atas orang2 kampung tetapi mereka tidak ingin mendengar cakap kami. Hanya seorang penjaga sekolah yang datang bersama kami dan telah menghabiskan masa malam bersama kami.
Data yang menunjukkan tanda2 gegaran beberapa hari sebelum gegeran besar berlaku.
Hari itu, 8 Okt 2005, hari Sabtu. Sebaik sahaja mata kami terlelap, kedengaran suara tempikan yang dahsyat daripada bumi dan bukit-bukau yang berdekatan. Semua kami terbangun dari tidur. Salah seorang daripada kami menyangka bahawa itu adalah igauan tidur sahaja sebaliknya itulah suara sebenar iaitu suara yang telah didengari oleh pemuda yang bermimpi mengenai kejadian tersebut.Serentak dengan itu, di langit sejenis awan hitam datang dengan begitu laju. Dari awan itu pun kedengaran suara yang sama. Demikian juga dari awan itu kelihatan sejenis pancaran cahaya. Selepas beberapa minit, berlaku gempa bumi yang sangat dahsyat. Gempa itu begitu kuat sehingga kami tidak dapat berdiri, selepas itu datang pula gempa berlainan gegarannya iaitu gegaran yang turun naik. Kami terlambung ke atas setinggi satu setengah hingga dua kaki kemudian jatuh ke bawah.
Runtuhan di sebabkan gegaran,ribut serta hujan lebat yang aneh.
Di hadapan mata kami,hanya dalam beberapa saat sahaja seluruh bandar telah menyembah bumi. Bangunan 2 di sekolah dan kem tentera juga telah tenggelam dalam bumi. Kemudian selepas itu, hujan lebat sangat dahsyat mula turun. Hujan itu bukanlah hujan biasa sebaliknya ia adalah hujan yang setiap titisannya sebesar mangkuk.
Kerana kecuaian kami, satu tong gas telah tertinggal di luar tidak ditanam maka ia telah meletup. Kemudian selepas itu, ribut yang kencang telah datang dari arah timur dan barat yang menyebabkan pokok2 telah tumbang. Sebelum ribut itu datang, semua haiwan termasuk lalat hinggakan kerbau, lembu, kambing, anjing dan lain2 lelah lari ke arah selatan hinggakan kawasan itu kosong sama sekali daripada sebarang haiwan. Hanya dalam beberapa saat sahaja, kehidupan telah bertukar dgn kematian.
Sekuat mana pun foundation yang manusia boleh bina namun kuasa Allah boleh mengatasi dengan cukup sekadar berkata “kun faya kun”..
Setiap bangunan telah rebah menyembah bumi.Bandar yang didiami oleh ribuan penduduk sekarang hanya tinggal kami ahli2 jemaah dan seorang penjaga sekolah yang masih hidup.Kami telah memohon bantuan dari segenap penjuru,namun tiada yang diterima oleh Allah S.W.T. Bantuan yang pertama sampai adalah dari Markaz Raiwind, Haji Abdul Wahab Sab sampai pada waktu Asar bersama beberapa orang pelajar madrasah dgn menaiki helikopter.
Selama 3 hari lagi kami tinggal di kawasan itu. Gegaran demi gegaran serta hujan yang lebat terus berlaku. Tidak ada apa bantuan yang boleh sampai ke tempat itu. Haji Abdul Wahab telah menghantar sebanyak 9000 beding (alas tidur). Dalam setiap beding disertakan gula, beras dan lain2 sebagai bantuan. Namun, selain daripada kami, tidak ada kehidupan yang tinggal. Di mana2 sahaja kelihatan mayat2 bergelimpangan. Kami telah menyembahyangkan sebanyak 1300 jenazah. Himpunan jenazah yang kami sembahyangkan sekurang-kurangnya 7 mayat sehinggalah 50-60 mayat.
Segala kekuasaan hanyalah mutlak milik Engkau Ya Allah..
Setelah menghadapi mujahadah(susah payah) menguruskan jenazah selama 3 hari, kami berusaha mencari orang2 yang terselamat dan masih hidup di kawasan itu tetapi tidak menemui sesiapa pun yang masih hidup kecuali seorang bayi.Kami berada dalam keadaan yang penuh mujahadah kerana terpaksa menahan bau busuk mayat sehinggakan susah untuk kami bernafas.Pemuda yang bermimpi itu telah nampak malaikat2 memegang tali cambuk. Setiap masa beliau di dalam ketakutan dan kebimbangan.Sekali beliau nampak para malaikat dalam bentuk kanak2,maka amir jemaah telah menyuruh kami mengajarkan beliau kalimah syahadah lalu beliau pun meninggal dunia. Selain daripada beliau ada 3 orang lagi yang telah tua lagi lemah tidak dapat menanggung kesusahan itu lalu mereka juga telah meninggal dunia.
Alhamdulillah, semua ahli jemaah telah bermimipi Nabi Muhammad S.A.W atau mana2 Nabi yang nama mereka ada di dalam Al-Qur’an atau mana2 sahabat Nabi R.Anhum. Mungkin ini ialah hadiah drp Allah S.W.T utk menenangkan kami yang menghadapi ketakutan dan kebimbangan.Saudara2ku sekelian,karkuzari ini bukanlah dongengan , bahkan satu hakikat. Kenapakah azab Allah S.W.T dlm bentuk gempa bumi telah datang? Pada lidah kita ada kalimah tetapi keyakinan tidak ada di dalam hati.
Saudara2ku,demi Allah tinggalkanlah fikiran2 seumpama itu yang hakikatnya telah kita sama2 lihat.Tuan2 buatlah azam utk mengubah keyakinan dan cara hidup kita kepada cara hidup Nabi Muhammad S.A.W. Kita kena berusaha utk keluarkan diri kita drpd kelalaian dan bersama utk memajukan agama Allah, jika tidak mungkin azab yng lebih besar akan datang. Kami telah pulang ke Markaz Raiwind pada 11 Oktober 2005.
Ya Allah..Terima Kasih kerana mengasihi kami di Malaysia ni..Sedang maksiat,kemungkaran,wanita tidak tutup aurat,isteri derhaka pada suami,manusia memakan harta anak yatim,homoseks,riba berleluasa,minum arak tanpa segan silu,pecah belah dlm urusan agama yg berlaku di kalangan kami namun Engkau masih tidak menimpakan bala yg dahsat seperti yg telah Engkau timpakan ke atas Kashmir,kaum Nabi Luth,tentera Abrahah,tentera Firaun,kaum Ad,umat Nabi Nuh,kaum Tsamud dan pelbagai azab yg telah Engkau beritahu kami melalui kalamMu Al-Quran serta kekasihMu yang kami sanjungi Muhammad s.a.w.
Ya Allah maafkan kami di atas kemungkaran yg telah kami lakukan..Beri lah kami peluang untuk mengubah suasana kemungkaran ini kpd ketaatan..Pilih dan pilih lah lagi kami untuk menjadi pembantu agamamu sehingga kami tiada lagi..Ya Allah perkenankan la harapan kami dan kepadaMu la kami memohon pertolongan..
Dicatat oleh Roslan Ismail di 4:38:00 PTG 1 ulasan:
Dalam tempoh sebulan ini, hampir tiap-tiap hari terjadi gempa bumi. Antara yang paling teruk adalah gempa yang terjadi di Samoa dan Samoa Amerika yang mencetuskan tsunami. Gempa bumi juga turut berlaku Padang, Sumatera yang turut menggegarkan Pantai Barat Semenanjung Malaysia.
Bagaimanakah sebenarnya gempa bumi berlaku? Kita akan melihatnya dari sudut Islam dan juga sains.
Firman Allah SWT. dalam Surah Taaha ayat 53, bermaksud:
"Allah yang telah menjadikan bagimu bumi sebagai hamparan dan yang telah menjadikan bagimu di bumi itu jalan-jalan dan menurunkan dari langit air hujan. Maka Kami tumbuhkan dengan air hujan itu berjenis-jenis dari tumbuh tumbuhan yang bermacam-macam".
Jika kita lihat dalam terjemahan ayat al-Quran di atas, Allah SWT telah menggunakan perkataan HAMPARAN. Ini adalah seperti mana kita menghamparkan tikar. Dari sudut sains pula, bahagian kerak bumi iaitu tanah yang kita pijak ini adalah terapung-rapung di atas satu jenis cecair di dalam bumi. Kerak bumi seolah-olah telah dihampar di atas cecair tersebut. Kerak bumi ini pula berpecah-pecah kepada beberapa lapisan yang dipanggil plak-plak tektonik. Jadi, kita dapat lihat bahawa firman Allah SWT ini dapat dibuktikan oleh sains.
Plak-plak tektonik sentiasa bergerak dan bergesel antara satu sama lain. Geseran inilah yang menyebabkan terjadinya gempa bumi.
Firman Allah SWT dalam Surah An-Nahl ayat 15, bermaksud:
"Dan Ia mengadakan di bumi gunung-ganang yang menetapnya supaya ia tidak menghayun-hayunkan kamu; dan Ia mengadakan sungai-sungai serta jalan-jalan lalu lalang, supaya kamu dapat sampai ke matlamat yang kamu tuju."
Jika kita baca terjemahan al-Quran di atas, Allah SWT telah menjadikan gunung-ganang sebagai pasak bumi supaya tidak terjadi gempa bumi. Adakah kerakusan manusia yang menarah dan meratakan bukit-bukit menjadi punca kepada semakin kerapnya gempa bumi berlaku? Hanya Allah SWT sahaja yang mengetahui.
Ini pula saya ambil komen seorang pembaca di blog http://holywar-efairy.blogspot.com.
SUBHANALLAH!!!subhanallahh..waktu2 gempa di indonesia :
di Tasik 15:04 ,
di Padang(gempa pertama) 17:16 ,
diPadang(gempa kedua) 17:58 ,
gempa di Jampi(ke esokkannya dr padang) 08:52...
cuba lihat surah dan ayat Quran berdasarkan waktu2 ini..Ya Allah,Maha Besar...manusia memang menzalimi diri mereka sendiri....
1.dan Kami tidak membinasakan suatu negeri melainkan sudah ada ketentuan yang ditetapkan baginya. Al-hijr 15:4
2.dan jika Kami hendak membinasakan suatu negeri, maka Kami perintahkan kepada orang yang hidup mewah di negeri itu (agar mentaati Allah), tetapi apabila mereka melakukan kedurhakaan di dalam (negeri) itu, maka sepantasnya berlakulah terhadapnya perkataan (hukuman Kami), kemudian Kami binasakan sama sekali (negeri itu). Al-Isra 17:16
3.dan tidak ada satu negeri pun (yang durhaka penduduknya), melainkan Kami membinasakannya sebelum hari kiamat atau Kami siksa (penduduknya) dengan siksa yang sangat keras. Yang demikian itu telah tertulis dalam kitab (Lauh Mahfuz). Al-Isra 17:58
4.(Keadaan mereka) serupa dengan keadaan pengikut Firaun dan orang-orang yang sebelum mereka. Mereka mengingkari ayat-ayat Allah, maka Allah menyiksa mereka disebabkan dosa-dosanya. Sungguh, Allah Maha Kuat lagi sangat keras siksaanNya. Al-anfal 8:52
Semoga umat Islam mengambil kejadian ini sebagai satu ujian daripada Allah SWT. Umat Islam di Malaysia mesti bersyukur kepada Allah kerana negara kita tercinta ini terhindar daripada bencana gempa bumi, gunung berapi dan juga taufan. Negara kita juga dilimpahi dengan kekayaan sumber asli. Kita sedang diuji sebenarnya dengan kesenangan. Adakah kita akan bersyukur? Terima kasih Allah.
Dicatat oleh Roslan Ismail di 3:40:00 PTG 3 ulasan:
Isnin, 28 September 2009
Selamatkah makanan yang kita makan?
Jikalau kita pergi ke pasar raya, kita dapat lihat bermacam jenis makanan segera seperti makanan ringan, makanan dalam tin mahupun minuman dalam tin. Persoalannya di sini, selamatkah makanan itu untuk kita, isteri dan anak-anak kita makan? Apakah kesan jangka panjang dengan memakan makanan sebegini?
Makanan ringan seperti ubi kentang potato, twisties dan sebagainya mempunyai banyak bahan kimia di dalamnya. Makanan seperti ini pasti mempunyai bahan pengawet, perasa dan pewarna untuk menjadikan makanan tersebut lebih tahan lama, sedap dan menarik sebagai cara untuk melariskan jualannya. Begitu juga makanan dalam tin seperti sardin. Bayangkan tulang ikan yang keras menjadi rapuh apabila ditinkan. Dengan memakan sardin, anda sebenarnya termakan sekali dengan bahan kimia di dalamnya. Mungkin bahan kimia itu akan menghakis usus anda pula nanti.
Air di dalam tin mahupun di dalam kotak juga sebenarnya tidak baik untuk kesihatan anda. Tahukah anda, di dalam satu tin air minuman mengandungi tujuh sudu gula. Jadi, elakkan minum air tin seperti coca-cola, pepsi mahupun air tiruan perasa oren, epal dan sebagainya. Jangan terkeliru antara jus limau sebenar dengan air tiruan berperisa limau.
Organ dalaman haiwan seperti hati, limpa dan sebagainya juga tidak bagus untuk badan kita. Walaupun para saintis mengatakan bahawa organ dalaman ini bagus namun ianya bertentangan dengan amalan nabi Muhammad SAW. Saya lebih suka untuk mengikuti amalan Rasulullah. Malah, orang Yahudi pun tidak makan organ dalaman kerana mereka tahu keburukannya. Yang membuatkan organ dalaman tidak bagus terutama untuk otak adalah kerana kandungan darah yang banyak dalam organ dalaman tersebut.
Makanan yang paling baik adalah dari sumber yang segar. Makanlah ikan, ayam atau daging yang segar. Lebihkan memakan ikan kerana ikan lebih baik daripada ayam dan daging terutamanya apabila ayam dikaitkan dengan isu suntikan bahan kimia kepada ayam supaya membesar dengan lebih cepat. Jika anda mempunyai tanah yang luas, adalah lebih baik anda bercucuk ayam sendiri dan menternak ayam sendiri. Boleh juga mengeluarkan peluh. Rajin-rajinkan diri anda.
Jika membeli sayur dipasar, carilah sayur yang berlubang dimakan ulat. Jika ulat selamat memakan sayur tersebut, insyaAllah kita juga akan selamat makan sayur itu. Jika sayur nampak terlalu cantik tanpa lubang, mungkin sayur tersebut telah disembur racun. Walaupun racun tersebut tidak memberi kesan serta merta kepada kita namun ianya akan memberi kesan jangka panjang kepada kita seperti kanser usus dan sebagainya.
Kesimpulannya, jauhkan daripada memakan makanan segera, makanan bertin mahupun air segara. Makanlah makanan yang segar. Lebih baik makan makanan yang kita masak kerana kita tahu apakah kandungan makanan yang kita makan itu. Banyakkan minum air masak. Tidak sama air masak dengan air yang lain seperti teh tarik. Minum air masak lebih menyegarkan badan serta dapat membuang toksik dalam badan dengan lebih baik. Carilah amalan pemakanan yang telah dianjurkan oleh nabi Muhammad SAW mahupun saranan oleh doktor. Juga jangan lupa berbekam.
Dicatat oleh Roslan Ismail di 7:49:00 PTG 1 ulasan:
Label: makanan, makanan segera
Ahad, 13 September 2009
Penulis profilik Islam - Harun Yahya
Harun Yahya atau nama sebenarnya Adnan Oktar merupakan penulis Islam yang tidak asing lagi pada masa kini. Beliau merupakan keturunan Sayyid yang mana keturunannya berasal dari wilayah Kaukasus. Kelahiran Ankara di Turki ini telah menghasilkan banyak buku yang telah menyanggah perbagai teori batil yang dihasilkan oleh penulis-penulis Barat.
Hasil tulisan beliau banyak berkisar tentang penyanggahan terhadap falsafah batil yang menjadi pegangan di Barat seperti teori Darwinism, Atheism dan Materialism. Teori serta gaya penulisan beliau telah berjaya menghuraikan bagaimana falsafah pegangan negara Barat ini sebagai punca kepada masalah-masalah di dunia pada masa ini seperti peperangan, penghapusan etnik dan sebagainya.
Hasil karya beliau boleh didapati di http://www.harunyahya.com/. Malah artikel dalam Bahasa Melayu juga boleh diperolehi dalam laman web tersebut. Pembaca sekalian dibenar untuk menyalin, mencetak dan mengedarkan secara percuma semua artikel di dalam laman web tersebut sebagai satu cara dakwah. Saya mencadangkan pembaca semua agar membaca buku dan artikel hasil karya penulis tersebut kerana ianya boleh memantapkan lagi pemahaman kita terhadap Islam. InsyaAllah.
Dicatat oleh Roslan Ismail di 6:29:00 PG Tiada ulasan:
Sabtu, 15 Ogos 2009
Gambar di atas menunjukkan Kad Permainan Illuminati. Kad ini dikeluarkan pada tahun 1995. Saya tidak pasti bagaimana kad ini dimainkan.
Namun, apa yang mengejutkan bahawa beberapa peristiwa dalam kad tersebut benar-benar terjadi!!! Jikalau anda lihat kad no 2, gambar pada kad menunjukkan WTC sedang terbakar. Kad no 3 pula menunjukkan Pentagon sedang terbakar. Kad no 6 pula menunjukkan pendemik seperti virus Influanza A (H1N1) yang berlaku sekarang!!! Adakah ini hanya satu kebetulan? Atau memang perancangan puak illuminati? Bagaimana kad yang dikeluarkan pada tahun 1995 benar-benar terjadi beberapa tahun selepasnya?
Kita kena berhati-hati dengan 3 lagi baki kad yang ada.
Anda boleh lihat dalam video ini penerangan tentang Kad Permainan Illuminati. Abaikan mesej akhir dalam video ini yang berkaitan dengan Jesus.
Dicatat oleh Roslan Ismail di 1:05:00 PTG 4 ulasan:
Label: h1n1, illuminati, yahudi
Selasa, 11 Ogos 2009
Rawatan Alernatif H1N1 (2)
"Kat bawah ni aku forward kan artikel yang dihantar menerusi my email untuk kita mengetahui isu yang berlaku iaitu H1N1 dan nasihat pengamal perubatan.
JUST A SMALL BUT MEANINGFUL INFO FM ME TO YOU AND YR FRIENDS...MY PERSONAL EXPERIENCE OF H1N1 SINCE IT PRACTICALLY HIT US LIKE A TIME BOMB.....
My staff was crying herself sick on Tuesday morning...was told that her son was confirmed of H1N1 in his Uni at Kangar, Perlis...worse was that when he was bedridden 2 days the warden didnt even bother to sent to hospital till his dad came fm KL and with his friends assistance brought him to GH Kangar....
No one bothered in the hospital and he was put in the normal ward for another 2 days!!! (imagine the amount of people he has infected!!) .....after 2 days and his eyes were turning yellow and saliva greenish...he was put in quarantined room...
Called his mom to say...minta maaf and ampun la dosa dia, etc...she practically fainted just telling me the story.. cant do much cos she x have enough money to go to the north with the father...
First thing we did was made her call the hospital and insist that they sent him to Sg.Buloh Hospital or any other hospital in KL since they seemed to be more alert and more equipt...they refused of course...so I sent her off to Kangar the same day to solve the problem.
Whilst this was happening, SUBHANALLAH, I had a call from one Ustaz who was in town to "help cure" another H1N1 child in Shah Alam....and was told this simple prescription by him.....of course kena redha pada ALLAH and niat dengan sesungguh nya...selawat 3x...
EAT MINIMUM 6 GREEN APPLES A DAY AND FRESH ORANGE JUICE
for those with sore throat please blend the apples and keep on taking till your fever disappear and yr symtoms are gone....I cannot explain it but the child in Shah Alam was ok too after taking this tip....
ALHAMDULILLAH...my staff's son was given the apple juice for the whole day on Monday/Tuesday and dengan kuasa ALLAH he was out of the fever yesterday Wednesday....she called me and was crying on the phone to say that her son was out of ICU and was able to eat normally...all these happened within just 4 days today (thursday 6 august)...
This is just to share with my fellow sisters and brothers and hope this small info could assist others as well, INSYA'ALLAH!!!!!!!!!! No harm in trying and kuasa ALLAH anything can happen!!!!
Dicatat oleh Roslan Ismail di 3:40:00 PTG Tiada ulasan:
Isnin, 10 Ogos 2009
Dicatat oleh Roslan Ismail di 6:49:00 PTG Tiada ulasan:
Rabu, 5 Ogos 2009
Warga SMK Seri Rompin berjaga-jaga virus H1N1.
Pada hari ini 5 Ogos 2009 (Rabu), SMK Seri Rompin telah didatangi oleh pegawai Pusat Kesihatan Rompin untuk saringan H1N1. Semuanya bermula apabila ramai pelajar telah didapati demam secara tiba-tiba. Dianggarkan secara purata 20 pelajar demam setiap hari bermula 2 minggu lalu. Selain itu, 2 orang pelajar yang mengikuti satu seminar di Pekan telah dikuarantin di rumah kerana mempunyai simpton H1N1 (tidak disahkan).
Lebih kurang 108 orang pelajar dan staf yang demam telah diperiksa. 7 daripada mereka iaitu 2 orang yang suhu badannya melebihi 38 darjah celcius manakala 5 orang yang suhu badannya menghampiri 38 darjah celcius telah diambil sampel darah untuk dibuat ujian virus H1N1. Keputusan hanya akan diketahui 4 hari selepas sampel darah diambil.
Kesemua 108 orang pelajar yang demam akan dikuarantin di asrama. Mereka dilarang untuk bergaul dengan pelajar lain dalam tempoh kuarantin. Pelajar yang dikuarantin diharap berdisiplin semasa tempoh kuarantin. Diharapkan tiada warga SMK Seri Rompin yang dijangkiti virus ini. Sama-sama kita doakan.
Dicatat oleh Roslan Ismail di 6:47:00 PTG Tiada ulasan:
Isnin, 3 Ogos 2009
Pernahkan anda menonton siri The Arrivals? Siri ini dibuat oleh beberapa orang anak muda yang memperihalkan tentang sistem dajjal yang sedang berjalan dalam dunia sekarang ini tanpa ramai yang menyedarinya. Setiap video panjangnya 10 minit dan ada 51 siri.
Video ini telah memaparkan dengan begitu baik sekali tentang sistem dajjal yang sedang berlangsung. Disertai dengan ayat-ayat al-Quran serta hujah-hujah yang bernas. Siri ini menyedarkan kita siapakah yang sedang menjalankan tugas-tugas dajal. Bagaimanakah mereka mempengaruhi dan menkhayalkan kita tanpa kita sedari. Bagaimana mereka melalaikan kita dengan duniawi. Bagaimana dasyatnya rancangan yang mereka telah, sedang dan yang akan berlaku nanti.
Saya nasihatkan agar saudara-saudari menonton siri ini. Anda boleh download siri ini di internet. Kebanyakan siri ini di youtube telah dipadamkan. Jika anda berdekatan dengan saya, anda boleh copy daripada saya.
Jika ada sesiapa yang mahir bahasa Inggeris, bolehlah tolong terjemahkan kata-kata dalam siri ini dan letakkan dalam siri tersebut sebagai satu amal. Mudah-mudahan dengan adanya terjemahan, lebih ramai yang akan mendapat kesedaran.
Namun nasihat saya, anda tidak diwajibkan untuk mempercayai apa yang dipaparkan. Ianya hanyalah teori yang cuba disampaikan. Saya sendiri ada beberapa perkara dalam siri tersebut yang saya tidak setuju. Sekian terima kasih.
Dicatat oleh Roslan Ismail di 10:18:00 PTG 1 ulasan:
Label: dajjal, ekonomi, islam, kapitalis, yahudi
Alter Terahsia Bangsa Melayu
Saya agak tertarik dengan satu blog ini (http://mistisfiles.blogspot.com). Blog ini seakan memberi keyakinan kepada orang Melayu Islam yang mempunyai sindrom rendah diri agar bangkit. Silalah baca.
Dicatat oleh Roslan Ismail di 9:53:00 PTG 3 ulasan:
Jumaat, 17 Julai 2009
Spekulasi Gempa dan Tsunami Ketika Gerhana Matahari 22 Julai 2009
Pada 22 Julai 2009 akan berlaku gerhana matahari di sekitar Asia Timur dan Kepulauan Pasifik. Tempoh gerhana matahari dikatakan sekitar 3pm-7pm. Terdapat spekulasi mengatakan 3 gempa bumi bawah laut yang akan berlaku di sekitar Taiwan, Jepun dan Kepulauan Pasifik kesan daripada gerhana matahari tersebut.
Ketika gerhana matahari berlaku; matahari, bumi dan bulan akan berada dalam satu jajaran. Keadaan ini akan memangkin dan mencetus aktiviti seismik yang akan menyebabkan berlakunya gempa bumi.
Apa yang menjadi kerisauan ialah kemungkinan gempa bumi bawah laut akan berisiko untuk menghasilkan tsunami. Malah lebih buruk, jika tsunami berlaku kemungkinan Malaysia terutama Pantai Timur Semenanjung, Sabah, dan Sarawak akan terkena tempiasnya.
Jadi, kepada penduduk di pesisir pantai Pantai Timur Semenanjung, Sabah, dan Sarawak perlulah mengambil langkah berjaga-jaga dalam tempoh tersebut. Elakkan daripada mengunjungi pantai. Walaupun ianya adalah spekulasi, adalah lebih baik kita mengambil langkah berjaga-jaga. Beringat sebelum kena.
Dicatat oleh Roslan Ismail di 8:40:00 PTG 2 ulasan:
Sabtu, 6 Jun 2009
Bola Sepak Malaysia..Masih Di Takuk Lama
Pada cuti sekolah ini, sayati mengambil kesempatan untuk menonton perlawanan Kejohanan Bola Sepak MSSM Bawah 18 Tahun 2009 di Kota Bharu. Kebetulan pula pada masa ini saya bercuti di rumah mertua.
Setelah saya menonton beberapa perlawanan, hati saya berkata bahawa bola sepak Malaysia tidak akan ke mana dengan pemain-pemain yang ada. Apa yang saya lihat, taraf permainan bagi pemain yang berusia rata-rata 17 tahun tidaklah begitu memberangsangkan. Jika di Eropah, pemain yang berusia 17 tahun sudah berupaya menunjukkan permainan yang begitu matang.
Pemain-pemain Malaysia bukanlah tidak berbakat sebenarnya. Pada peringkat umur seperti 15 tahun, kita setaraf dengan Jepun mahupun Korea. Ia sebenarnya terbukti pada kejohanan bola sepak serantau.
Namun, kita kena ingat bakat sahaja tidak mencukupi apabila pemain meningkat dewasa. Bakat memainkan peranan yang penting pada peringkat umur yang muda. Namun apabila umur semakin meningkat, sikap dan disiplin akan mula mengambil alih peranan untuk membentuk pemain tersebut pada masa depan. Sebab itulah pasukan kita menyerlah pada masa muda namun prestasi menjunam apabila meningkat dewasa.
Apa yang menjadi masalah adalah tiadanya disiplin dan sikap profesional pada pemain kita. Contohnya, adakah pemain kita membuat latihan tambahan selain apa yang diperolehi semasa latihan rasmi? Saya memberi contoh, Lionel Messi semasa cedera telah mengadakan latihan menguatkan badan selama 8 jam sehari untuk 2 bulan!!! Mampukah pemain kita melakukannya?
Adakah pemain kita mampu bermain selama 90 minit secara berterusan? Jadi, ini berkaitan dengan stamina pemain itu sendiri. Pemain yang tidak cergas dalam Liga Malaysia bukanlah perkara asing. Ianya telah berlarutan sekian lama namun masih tiada apa-apa perubahan. Kita sendiri yang tidak mahu berubah.
Itu belum lagi soal pemakanan. Rasanya tidak ramai yang mengamalkan diet yang betul malah mungkin ramai yang tidak tahu diet yang betul. Contohnya, makanan pedas yang boleh mengurangkan stamina tetapi tidak ramai yang mampu untuk menolaknya. Jadi, ini berkaitan dengan sikap profesional pemain itu sendiri.
Satu lagi kelemahan ketara berbanding dengan pemain negara lain ialah fizikal yang agak lemah. Pemain kita kelihatan mudah goyah jika berlaku "body contact". Contoh yang paling mudah ialah apabila melawan Thailand. Walaupun mempunyai fizikal yang sama besar namun pemain kita nampak seakan mudah goyah.
Bola sepak Malaysia sebenarnya memerlukan perubahan yang menyeluruh jika mahu maju. Dan saya mahu katakan yang kita perlu bermula dengan perubahan pucuk pimpinan kita. Itu yang paling mustahak. Tidak guna jika mampu membawa masuk banyak wang tetapi tiada hasil. Yang kita perlukan sekarang adalah strategi dan pelaksanaan yang betul untuk membangkitkan bola sepak kita.
Prestasi teruk skuad negara dan kualiti Liga Malaysia yang rendah sebenarnya memberi kesan negatif jangka panjang kepada bola sepak Malaysia. Anda lihatlah padang bola sepak di bandar mahupun desa yang semakin sunyi. Semakin kurang masyarakat yang berminat untuk bermain bola sepak. Kejohanan anjuran kampung-kampung juga semakin kurang. Tidak begitu meriah seperti saya kecil dulu. Pada kejohanan yang sebeginilah yang sebenarnya memasyarakatkan bola sepak. Apabila masyarakat sudah tidak berminat dengan bola sepak, bagi saya pasukan kebangsaan tidak akan ke mana.
Dicatat oleh Roslan Ismail di 11:09:00 PTG 3 ulasan:
Selasa, 2 Jun 2009
Makan, makan, dan makan...
Dijangkakan pada masa depan, makanan merupakan isu yang kritikal bagi manusia sejagat. Berdasarkan trend terkini, krisis makanan semacam tidak dapat dielakkan. Dengan 6 bilion mulut yang perlu disuapkan, cukupkah usaha manusia setakat ini untuk mencukupkan makanan bagi keperluan manusia masa kini?
Jika kita lihat, banyak berlaku pembaziran di negara-negara maju. Malah, negara kita pun begitu mewah dengan makanan. Mungkin sebentar tadi, kita baru sahaja membuang makanan yang tidak habis dimakan ke dalam tong sampah. Mungkin makanan yang kita buang itu cukup untuk mengenyangkan 2 orang. Orang yang sedang kebuluran akan sanggup mengambil semula makanan yang dibuang itu untuk dimakan. Sungguh kita tidak bersyukur kerana membazir rezeki yang Allah kurniakan kepada kita padahal ramai yang sedang kebuluran.
Dikala kita sedang dikurniakan Allah dengan kemewahan makanan, kita berikan pelbagai nama untuk masa kita makan. Sarapan pagi, minum pagi, makan tengahari, minum petang, makan malam, minum malam. Adakah semua ini memang suatu keperluan atau berlebihan? Apa yang terbaik sebenarnya untuk kita?
Kalau kita lihat ajaran Islam, nabi menyuruh kita makan apabila hanya telah lapar dan berhenti sebelum kenyang. Imam al-Ghazali pula menyuruh kita mengisi perut dengan sepertiga makanan, sepertiga air dan sepertiga lagi untuk udara. Cukupkah zat kalau kita hanya makan sedikit? Cukup kalau kita mengamalkan sunnah nabi. Nabi mengunyah sebanyak 40 kali sebelum menelan makanan. Hikmahnya selain daripada membentuk kita menjadi orang yang sabar adalah zat-zat makanan akan dapat diserap dengan baik dan sepenuhnya jika makanan itu dikunyah hingga hancur. Jadi, hanya dengan sedikit makan sudah mencukupi semua zat yang badan kita perlukan.
Rasulullah SAW bersabda, "Bencana pertama yang menimpa umat ini selepas peninggalan nabi adalah penyakit berpunca daripada kekenyangan. Apabila perut kenyang, maka tubuh akan menjadi gemuk, lalu lemahlah hati dan jantungnya, dan bergeloralah nafsunya. " (Riwayat Bukhari). Jika kita baca hadis di atas, nabi tidak menggalakkan kita untuk terlalu kenyang sebaliknya menyuruh kita merasa sedikit lapar. Jika anda cari dalam ilmu Islam, banyak kebaikan yang diperolehi dengan berlapar termasuklah rohani dan jasmani. Malah saintis juga turut memperakuinya.
Jadi, jika semua manusia di planet bumi ini mengamalkan cara pemakanan nabi dan Islam, saya percaya tidak akan berlaku kebuluran di planet ini. Semua manusia berpeluang untuk mendapat makanan yang cukup. Hanya nafsu manusia sahaja yang menyebabkan berlakunya kebuluran. Nasihat ini juga untuk diri saya sendiri yang masih terkapai-kapai untuk melaksanakan apa yang saya tulis di atas. Wassalam.
Dicatat oleh Roslan Ismail di 10:36:00 PTG 2 ulasan:
Rabu, 6 Mei 2009
Babi dan Selsema Babi
Tiada apa ya ng lebih hangat sekarang ini berbanding dengan berita selsema babi. Wabak yang dikatakan bermula di Mexico itu telah menjangkiti ribuan orang serta menyebabkan kematian lebih kurang 200 orang hanya dalam masa 3 minggu!!! Selsema babi bukanlah asing sebenarnya. Dalam tahun 1920-an, satu selsema babi yang dikenali sebagai Selsema Sepanyol (Spanish Flue) telah menyebabkan 60 juta orang meninggal dunia. Satu jumlah kematian yang amat dasyat sekali.
Kita juga sedang dilanda selsema burung namun kurang berbahaya berbanding selsema babi. Kenapa? Kerana selsema burung hanya boleh dijangkiti daripada haiwan kepada manusia. Jadi kita boleh menyekat pergerakan haiwan mahupun membunuhnya. Namun, selsema babi menjadi teramat bahaya kerana ianya boleh dijangkiti daripada manusia kepada manusia melalui udara. Kemajuan sistem perhubungan yang membolehkan manusia bergerak ke seluruh dunia dengan pantas menyebabkan selsema babi ini tersebar dengan begitu pantas ke seluruh dunia. Selain dua virus tersebut, jangan lupa tentang Virus Nipah yang telah telah meragut lebih 60 nyawa di negara kita, juga berasal daripada babi.
Babi merupakan perumah yang baik kepada virus selsema. Virus telah berevolusi di dalam babi. Maksudnya, babi boleh berubah daripada virus biasa menjadi lebih berbahaya. Jika virus selsema burung setakat ini tidak boleh menjangkiti daripada manusia kepada manusia, namun virus selsema ini boleh berevolusi di dalam badan babi dan boleh menjangkiti daripada manusia kepada manusia. Jika ini berlaku, kita sebenarnya berada dalam situasi yang teramat berbahaya.
Jika virus yang baru seperti selsema babi ini muncul, saintis sebenarnya mengambil masa yang agak lama untuk mencipta vaksinnya. Bayangkan jika wabak ini telah tersebar dengan luas namun vaksinnya belum lagi ditemui, ia mungkin akan meragut berjuta-juta nyawa manusia. Mungkin kita terpaksa mengkuarantinkan diri kita sendiri di dalam hutan untuk mengelakkan dijangkiti penyakit ini.
Jadi, apakah cara terbaik untuk mengelakkan perkara ini daripada berlaku? Bagi saya, memusnahkan babi adalah cara terbaik untuk menghapuskan penyakit ini. Seperti yang kita banyak virus yang berbahaya berevolusi di dalam badan babi, jadi mengapa kita tidak memusnahkan babi?
Sekarang, saya lebih jelas mengapa Allah mengharamkan kita memakan babi. Dengan tidak memakan babi, secara automatik kita juga tidak menternak babi. Dengan tiadanya babi, virus ini tidak ada tempat untuk berevolusi. Sesunggunhnya peristiwa ini telah meningkatkan iman dan keyakinan kita kepada Allah SWT. Allah itu Maha Mengetahui. Allahuakhbar!!!
Dicatat oleh Roslan Ismail di 8:06:00 PTG Tiada ulasan:
Khamis, 23 April 2009
Allahyarham Rusli bin Ismail
(11 September 1992 - 20 April 2009)
Dicatat oleh Roslan Ismail di 6:47:00 PTG 2 ulasan:
Ahad, 19 April 2009
Ketika kecil dulu saya sering diberitahu bahawa manusia pada zaman dahulu mempunyai ketinggian seperti pokok kelapa. Saya hanya 50-50 sahaja bahawa perkara yang diberitahu itu adalah benar. Namun cuba anda lihat gambar di bawah ini. Harap-harap ini bukan gambar "super impose".
Manusia ini dikenali dengan nama "nephilim giants". Saya pun tidak begitu jelas mengenai perkara ini. Setakat yang saya tahu, Nephilim ini turut terdapat di Amerika Syarikat pada zaman awal penghijrahan bangsa Eropah ke sana. Namun, Nephilim ini telah dibunuh oleh pendatang awal. Tidak diketahui sebab Nephilim ini dibunuh. Bukti-bukti kewujudannya diketahui oleh Smithsonian Institution namun disembunyikan.
Ada pihak mendakwa bukti kewujudan Nephilim ini sengaja disembunyikan atau tidak dihebahkan kerana boleh menggugat teori evolusi yang dikemukakan oleh Darwin yang mengatakan manusia berasal daripada beruk. Sudah tentu Yahudi yang mendapat manfaat daripada teori evolusi Darwin yang berusaha untuk menyembunyikan perkara ini.
Saiz jentolak kelihatan kecil berbanding rangka nephilim.
Dicatat oleh Roslan Ismail di 2:26:00 PTG 1 ulasan:
Rabu, 8 April 2009
Bola Sepak MSSP di Jerantut.
Dari 31/3 hingga 4/4 yang lalu telah berlangsung Kejohanan Bola Sepak MSS Pahang bagi bawah 12, 15 dan 18 tahun. Kejohanan yang berlangsung di Jerantut ini merupakan satu medan untuk bagi mencungkil bakat-bakal baru bagi diserapkan dalam skuad Pahang pada MSSM nanti.
Bagi pasukan Bawah 12 Tahun Rompin yang dilatih oleh Cikgu Ihsan dari SK Bukit Medan, Muadzam Shah, gagal untuk melayakkan diri ke pusingan kedua. Kegagalan rangkaian serangan menjaringkan gol menyumbang kepada kegagalan ini.
Bagi bawah 15 Tahun Rompin pula layak ke pusingan kedua namun terkandas di tangan "sepantai" iaitu Kuantan dan Pekan. Namun begitu, 5 orang telah terpilih untuk pemilihan skuad MSSM Pahang termasuklah kedua-dua penjaga gol. Pasukan ini yang dibimbing oleh Cikgu Rashidi dari SMKAP tetap mempamerkan persembahan yang menghiburkan namun nasib tidak menyebelahi pasukan ini.
Pasukan Bawah 18 Tahun Rompin pula terus menggegar apabila berjaya mempertahankan kejuaraan yang dimenangi tahun lepas. Pasukan ini berjaya mempamerkan persembahan yang menghiburkan dan mendapat pujian dari perbagai pihak. Cikgu Ridzuan dari SM Teknik Muadzam telah berjaya memupuk persefahaman yang baik di kalangan pemainnya.
Di harap daerah Rompin akan terus berjaya melahirkan pemain-pemain yang berkaliber untuk pasukan Pahang. Selamat berjaya Tok Gajah.
Dicatat oleh Roslan Ismail di 9:14:00 PTG Tiada ulasan:
Ahad, 29 Mac 2009
Peristiwa 9/11 - Satu Konspirasi Yahudi.
Adakah anda masih ingat peristiwa 9/11? Peristiwa pengeboman WTC pada 11 September 2001 itu walaupun telah 8 tahun berlalu namun masih banyak misteri yang belum terungkai. Adakah benar ianya satu perbuatan yang disengajakan? Mari kita lihat.
WTC yang diperbuat daripada keluli tidak akan runtuh dengan kebakaran sedemikian rupa. Laporan yang menyatakan bahawa WTC runtuh disebabkan teras besinya telah menjadi lembut akibat suhu yang panas telah dipertikaikan. Hasil kajian mendapati teras besi itu tidak menjadi panas. Oleh itu, bangunan itu tidak sepatutnya runtuh. Jadi, bagaimana WTC boleh runtuh dalam kebakaran hanya selama 90 minit?
Mengikut kata saksi dalam kejadian itu, mereka mendengar beberapa letupan bom sejurus sebelum WTC itu runtuh. Jika anda perhatikan dengan teliti video runtuhan WTC, anda akan nampak letupan pada bangunan tersebut. (rujuk www.youtube.com/watch?v=uilVwJN1qT8).
Selain itu, bangunan di tepi WTC iaitu WTC7 yang tidak dirempuh kapal terbang serta hanya diliputi debu-debu runtuhan turut runtuh!!!!! Mengapa perkara yang sebegini pelik boleh berlaku? Jawapannya ialah bangunan itu turut diletupkan dengan bom.
Marvin P. Bush iaitu adik Presiden Bush merupakan pemilik SECURACOM. Syarikat ini merupakan pengendali keselamatan bagi WTC, Dulles International Airport dan United Airlines yang mana ketiga-tiganya terbabit dalam kejadian ini.
Kesimpulan yang dibuat oleh pakar ialah WTC memang telah dilanggar oleh kapal terbang namun keruntuhan WTC bukanlah disebabkan oleh kesan pelanggaran kapal terbang tetapi disebabkan bom yang dipasang di dalam bangunan tersebut. Mengapa AS mengebom bangunan mereka sendiri?
Mari kita kaji pula bangunan PENTAGON yang didakwa dirempuh oleh kapal terbang. Tahukah anda bahawa tidak ada langsung serpihan kapal terbang pada bangunan terbabit mahupun disekitar kawasan itu. Itulah yang sebenarnya yang terjadi. Tambah mengusutkan keadaan, daripada lebih 60 kamera yang menghala ke PENTAGON, tidak ada satupun yang merakam perlanggaran terbabit. Sebaliknya hanya gambar letupan yang dirakam. Disamping itu, luas kawasan perlanggaran tidak telus pun untuk sebuah kapal terbang. Tidakkah ini sesuatu yang pelik?
Setelah saya membuat kajian di internet, saya membuat kesimpulan berikut. Pihak AS sendiri yang melakukan kejadian ini tetapi menuduh al-Qaeda yang melakukanya. Pihak AS dan konco-konconya telah menjadikan kejadian sebagai satu alasan untuk menjayakan agenda jahat mereka. Sekarang mereka telah ada alasan untuk menyerang negara-negara Islam.
Anda lihat, selepas peristiwa 9/11, AS telah pun berjaya menjajah dan memusnahkan negara Afganistan dan Iraq. Sekarang ianya telah mereka ke satu lagi negara Islam iaitu Pakistan. AS juga telah cuba untuk mencari jalan bagi menakluk Iran dan Syria dengan memainkan isu senjata nuklear dan sokongan terhadap pengganas. Tindakan AS ini sebenarnya adalah hasil "tangan-tangan Yahudi". Yahudi telah menggunakan AS untuk berperang dengan umat Islam bagi pihak mereka. Yahudi yang sememangnya amat benci dan memusuhi umat Islam dan agamanya ingin melihat kehancuran Islam.
Adakah kita umat Islam di Malaysia selamat daripada "permainan" ini? Adakah tahun depan kita masih dapat makan nasi? Adakah tahun depan kita masih dapat hidup dengan aman damai? Adakah tahun depan kita masih lagi diperintah oleh pemerintah Islam? Janganlah anda terlalu yakin.
Cubalah lihat jiran-jiran kita.
Thailand, merupakan sekutu kuat AS. Mereka selalu mengadakan latihan ketenteraan bersama. Sejak dari zaman dahulu lagi, Thailand (Siam) memang selalu menyerang kita. Adakah selepas ini, mereka tidak lagi menyerang Malaysia? Bagaimana jika AS menawarkan untuk "mengembalikan" Terengganu,Perlis, Kedah dan Kelantan kepada Thailand? Ingat, AS sanggup menggunakan apa sahaja strategi untuk menghancurkan umat Islam hatta dengan mengorbankan rakyat negara mereka sendiri pun.
Filipina juga merupakan sekutu kuat AS malahan selalu mengadakan latihan ketenteraan bersama. Dalam peperangan dengan Bangsamoro, AS turut terlibat secara tidak langsung dengan membantu Filipina. Filipina juga secara rasmi belum lagi menggugurkan tuntutan terhadap Sabah.
Jangan lupa Singapura. Saya pernah lihat di televisyen Singapura, tanpa berselindung mereka menunjukkan simulasi berperang dengan Malaysia. Singapura juga menggunakan ideologi dan strategi ketenteraan Israel. Singapura juga meletakkan jet pejuang mereka di Taiwan untuk tujuan latihan kerana betuk muka bumi Taiwan yang hampir sama dengan muka bumi Malaysia. Malah, Singapura juga mendapat keistimewaan daripada AS apabila dibenarkan membeli kelengkapan ketenteraan yang terkini daripada AS sedangkan Malaysia hanya dibenarkan membeli kelengkapan tentera yang telah usang.
Jadi, perasankah kita bahawa kita dikelilingi oleh jiran-jiran yang tidak begitu memihak kepada kita? Jiran yang AS bila-bila masa boleh gunakan untuk menghancurkan kita. Pernahkah anda dengar bahawa pihak British pernah menawarkan kepada Tunku Abdul Rahman untuk menghancurkan kapal British tetapi menuduhkan Indonesia yang melakukan sebagai alasan untuk menyerang Indonesia? Jadi, Mat Saleh ini memang menggunakan pelbagai cara untuk menghancurkan pihak lain.
Sudahkan Malaysia bersedia untuk mempertahankan diri? Saya bagi jawapannya "TIDAK". Malaysia masih bergantung kepada peralatan pertahanan daripada AS, Russia dan Eropah yang sudah semestinya tidak akan menjual peralatan terbaik mereka apatah lagi jika kita berperang dengan mereka. Kita juga masih belum mempunyai industri pertahanan kita sendiri. Orang lain sudah 100 tahun lebih membuat kapal terbang tetapi orang kita masih lagi belum mampu membuatnya. Jiwa orang kita juga masih belum begitu kental. Kita lebih sukakan hiburan, filem, lagu, bersembang kosong, banyak berehat dan sebagainya. Hasilnya, orang lain sudah begitu jauh ke depan tetapi kita masih lagi di takuk sekarang. Saya tidak kata kepada orang sahaja tetapi juga kepada diri sendiri. Sekian, Wassalam dari Roslan Ismail.
Dicatat oleh Roslan Ismail di 8:17:00 PTG 2 ulasan:
Isnin, 9 Mac 2009
Nibiru - Ancaman Dari Angkasa Lepas
(Diambil dari http://www.fazamania.com/nibiru-ancaman-dari-angkasa-lepas/2008/06/08/ )
Sahabat-sahabat sekalian, dalam kehidupan ini kita seringkali mengalami masalah dan ancaman, yang paling terkini adalah masalah kenaikan harga minyak dan juga kenaikan harga barang keperluan. Semua ini adalah masalah yang berlaku akibat dari dalam bumi itu sendiri. Sekarang, saya ini berkongsi informasi bersama sahabat-sahabat mengenai ancaman yang datang dari luar bumi yang perlu kita semua tahu dan seterusnya dapat menghayati kekuasaan Allah yang Maha Hebat.
Allah SWT telah menciptakan banyak bintang di alam semesta dalam kuantiti yang tidak terbilang selagi dikehendakiNya. Dari pandangan sains astronomi, gugusan bintang ini diberi nama galaksi nama ‘galaksi’. Terdapat banyak galaksi yang hanya ALLAH saja yang tahu jumlah sebenarnya. Salah satu daripadanya adalah galaksi di mana bumi kita berada di dalamnya yang diberi nama ‘bima sakti’.Dengan kuasa ALLAH diciptakanNya pula objek langit dan planet berputar mengelilingi matahari mengikut orbit yang tersusun. Kumpulan planet yang bergerak mengelilingi matahari, diberi nama pula Sistem Suria (Solar System). Begitu pula dengan galaksi lain yang memiliki pusatnya sendiri. Putaran planet terhadap pusat galaksi secara tersusun ini kemudian disitilahkan sebagai ‘orbit’.
Pakar-pakar astronomi menyatakan kini sudah banyak planet yang berputar secara berbalik arah, jika di planet bumi kita ini matahari masih terbit dari arah timur, maka beberapa tahun ini terdapat fenomena baru yang di dalam pemantauan ahli astronomi ini planet lain sudah mulai berbalik arah dan matahari terbit dari arah barat. Dari sisi ilmiah, inilah pertanda akhir zaman mendekati kiamat, sebagaimana petunjuk dari Nabi junjungan kita, Muhammad SAW. Dalam kekalutan memantau berterusan pergerakan planet-planet yang telah berlawan arah ini, mereka menemui satu planet baru yang di beri nama Planet Nibiru (ada yang panggil Planet X).
Nibiru ini ditarik oleh daya graviti matahari yang besar dalam sistem suria kita, sehingga kemudian ia masuk ke dalam orbit planet-planet dalam keadaan berlawanan arah, dan suatu masa nanti Nibiru akan bertembung dengan bumi. Para sainstis meramalkan 50 tahun lagi Nibiru ini akan memasuki orbit sistem suria kita, sejak ia ditemui pada tahun 2003. Dengan kata lain, kehancuran bumi bakal terjadi pada tahun 2053? Ada laman web yang menyatakan pertembungan ini berlaku pada 2012. Dari segi sains, pembolehubah-pembolehubah yang terlibat adalah dinamik dan boleh berubah ubah. Atau adakah ini adalah kiamat yang disebut dalam Al-Quran? ALLAH Maha Berkuasa atas segala-galanya.
Lintasan Planet Nibiru ke dalam sistem suria dikatakan bakal memberikan impak yang dahsyat di bumi. Gempa-gempa bumi terkuat dalam sejarah manusia moden akan terjadi ketika ini. Setelah bumi bergerak sejajar dengan medan magnet Nibiru, gempa bumi berskala lebih 9 skala Richter akan berlaku dan akan dirasai banyak tempat di dunia. Ketulan ais di kutub akan terbelah dan mencair, meningkatkan aras air laut sehingga menenggelamkan banyak tempat di dunia. Gelombang tsunami raksasa juga dijangkakan akan berlaku pada masa tersebut.
Gangguan elektromagnetik yang berlaku di planet-planet lain dalam sistem suria ketika ini juga dipercayai disebabkan oleh graviti Nibiru. Perubahan cuaca yang agak ekstrem ini juga dipercayai berpunca daripada ketidakstabilan gelombang elektromagnetik bumi akibat pengaruh Nibiru. Namun, kita sebagai rakyat Malaysia yang masih mentah dalam astronomi tidak mengetahui dan tidak didedahkan dengan pengetahuan tersebut. Walaupun, kita sudah ada angkasawan, namun, kita masih terlalu muda untuk melibatkan diri dalam sains angkasa lepas. Kita hanya disuapkan dengan fenomena pemanasan global dan perubahan cuaca dunia yang disebabkan oleh aktiviti manusia sendiri. Walhal, pengaruh luar bumi juga turut menyumbang kepada fenomena ini.
Kestabilan medan magnet bumi yang dipengaruhi oleh matahari akan terganggu oleh lintasan Nibiru. Pergerakannya memasuki sistem suria menyebabkan suhu teras bumi meningkat secara mendadak akibat adanya pertambahan gerakan berputar di dalamnya. Ketika teras bumi cuba mencapai keseimbangan bagi perubahan mendadak dalam sistem suria, keadaan ini akan menghasilkan kesan sampingan yang teruk antaranya perubahan cuaca yang tidak stabil dan meningkatnya aktiviti gunung berapi seperti yang berlaku sekarang.
Peningkatan suhu teras bumi mengakibatkan peningkatan berkala pada aktiviti seismik dan gunung berapi. Gempa bumi pun sering terjadi. Daerah pegunungan diancam bahaya lahar. Kepanasan dari teras bumi bumi diserap oleh mantel dan akhirnya kerak bumi mengakibatkan peningkatan suhu dasar laut. Air laut yang semakin panas akan merubah pola arusnya, taburan hujan berubah dan pola-pola meteorologi terganggu.
Adakah keadaan ini membawa kepada kejadian kiamat? Allah SWT telah berfirman banyak kali dalam Al Quran yang menjelaskan betapa dahsyatnya kiamat. Seperti di dala Surah Al-Waqiah ayat 1 hingga 6 yang bermaksud: “Apabila terjadi hari kiamat, tidak seorangpun dapat berdusta tentang kejadiannya. (Kejadian itu) merendahkan (satu golongan) dan meninggikan (golongan yang lain), apabila bumi digoncangkan sedahsyat-dahsyatnya, dan gunung-gunung dihancur luluhkan seluluh-luluhnya, maka jadilah ia debu yang berterbangan,”. Jika benar pertembungan ini yang memulakan kiamat, maka itu ALLAH SWT jualah yang menghendakinya.
Dan jika makluman ahli sains angkasa itu salah, maka hendaklah kita jadikan renungan dan iktibar. Marilah kita muhasabah diri kita. Kita diminta oleh Rasullullah SAW untuk membaca, memelihara dan menyebarkan Al Quran. Perkara kiamat adalah ketentuan Allah yang mutlak dan pasti akan berlaku. Yang penting bagi kita adalah bersedia untuk menghadap ALLAH. Adakah kita telah bersedia?
Untuk maklumat lanjut, kunjungi laman web ini.
Dicatat oleh Roslan Ismail di 7:11:00 PTG 12 ulasan:
Label: angkasa lepas, gempa bumi, planet nibiru, tsunami
Sabtu, 7 Mac 2009
Bola Sepak Bawah 15 Tahun, Seri Rompin tempat ke-4
Kejohanan Bola Sepak Bawah 15 Tahun MSSM yang bermula pada 4 Mac 2009 telah pun berakhir. SMK Seri Rompin telah mendapat tempat ke-4.
SMK Seri Rompin yang merupakan juara bertahan telah diletakkan dalam kumpulan A bersama-sama dengan MRSM Muadzam Shah dan juga SMK Muadzam Jaya. Pada perlawanan pertama menentang MRSM, SMK Seri Rompin kalah 0-1. Namun pada perlawanan kedua menentang SMK Muadzam Jaya, SMK Seri Rompin bangkit untuk menang 2-1. Keputusan itu meletakkan SMK Seri Rompin berkedudukan naib johan seterusnya layak ke pusingan kedua dengan sistem kumpulan XY.
Dalam pusingan kedua, SMK Seri Rompin telah diletakkan dalam kumpulan Y bersama-sama dengan SMK Tanjung Gemuk dan juga BANTURA. Menentang SMK Tanjung Gemuk, pemain SMK Seri Rompin yang majoritinya dari Tingkatan 2 gugup berdepan dengan pemain yang pantas dan sasa. Hasilnya, SMK Seri Rompin tewas mudah 0-4. Perlawanan seterusnya menentang BANTURA, SMK Seri Rompin menang 2-0. Gol-gol disumbangkan oleh Anuarul dan juga Ridzuan.
Keputusan itu melayakkan SMK Seri Rompin untuk perlawanan penentuan tempat ke-3/4, sekali lagi menentang MRSM. Perlawanan berlangsung sengit apabila tamat masa, perlawanan berkesudahan 1-1. Ini memaksa perlawanan dilanjutkan ke masa tambahan. Pada separuh masa pertama masa tambahan tersebut, SMK Seri Rompin ketinggalan 1-2. Jurulatih SMK Seri Rompin, En. Bustami membuat percaturan mengejutkan dengan menukar formasi kepada 4-3-3 serta meletakkan pemain sweeper menjadi penyerang. Taktik itu seolah-olah memakan diri apabila SMK Seri Rompin sekali lagi dibolosi menjadikan kedudukan 1-3. Namun, taktik itu mula berhasil pada 10 minit terakhir apabila SMK Seri Rompin menggempur habis-habisan ke kubu MRSM. Hasilnya, pemain sweeper yang ditukarkan menjadi penyerang iaitu Fakhrul berjaya menghasilkan 2 gol untuk kedudukan terikat 3-3.
Ini memaksa keputusan perlawanan terpaksa ditentukan menerusi tendangan penalti. Namun keputusan anti-klimaks menyebabkan SMK Seri Rompin hanya berpuas hati ditempat ke-4. Kebangkitan dalam masa tambahan gagal diteruskan dalam sepakan penalti apabila 4 orang penendang gagal memasukkan bola ke dalam gawang sama ada tersasar ataupun ditepis penjaga gol.
Walau bagaimanapun, tempat ke-4 sudah memadai target SMK Seri Rompin untuk menjadi 4 pasukan terbaik. Seorang pemain iaitu Fakhrul telah dipanggil untuk mewakili skuad daerah Rompin. Juara bagi edisi kali ini dimenangi oleh SMK Rompin yang telah mengalahkan SMK Tanjung Gemuk pada perlawanan akhir dengan 2-0.
Secara keseluruhannya, SMK Seri Rompin masih lagi ketinggalan terutamanya dari segi kemahiran dan juga susuk tubuh. Yang paling ketara adalah dari segi susuk tubuh yang agak kecil terutamanya barisan penyerang. Kemahiran asas seperti menahan bola dan menggelecek juga perlu digilap. Dari segi taktikalnya agak boleh dibanggakan kerana pemain dapat melakukan apa yang diajar semasa latihan. Satu lagi kelemahan yang ketara ialah stamina yang tidak mencukupi. Ramai pemain yang 'lembik' untuk menghabiskan 70 minit.
Bagi saya pula sebagai Penolong Jurulatih, banyak pengalaman yang saya perolehi. Banyak tip yang diberikan oleh jurulatih berpengalam En. Bustami Ahmad selaku ketua jurulatih. Banyak lagi yang saya perlu pelajari terutamanya dari segi taktikal, membaca permainan serta memilih pemain yang betul dan meletakkan di tempat yang betul. Perubahan taktikal drastik semasa perlawanan menentang MRSM banyak mengajar saya untuk berfikir di luar kotak.
Dicatat oleh Roslan Ismail di 5:42:00 PTG 2 ulasan:
Label: bola sepak, smk seri rompin
Khamis, 26 Februari 2009
Kapitalis bakal runtuh - adakah kita sudah bersedia?
Pakar-pakar ekonomi meramalkan bahawa kegawatan ekonomi yang berlaku sekarang akan bertambah teruk sehingga boleh membawa kepada keruntuhan sistem ekonomi kapatalis. Soalnya sekarang adakah kita mengetahui apakah perkara yang sebenarnya berlaku? Atau kita masih lagi leka dengan hiburan, leka dengan krisis politik sekarang?
Tahukah anda bahawa apabila sistem ekonomi kapitalis runtuh, wang anda tidak lagi laku untuk digunakan? Pada masa itu, jika anda ada duit wang sebanyak satu juta sekalipun, anda boleh buang anda itu ke dalam sungai kerana ianya tidak lagi boleh digunakan. Adakah anda perasan bahawa barang yang bernilai RM1000 pada 10 tahun lepas tidak boleh dibeli dengan nilai yang sama sekarang ini? Ini menunjukkan nilai wang kita semakin susut.
Jadi, adakah harta kita dalam bentuk duit itu masih boleh diselamatkan? Jawapannya boleh iaitu denga n menukarkan dengan membeli emas, perak, tanah. Ini kerana nilai emas, perak mahupun tanah adalah amat stabil nilainya.
Sekarang ini bank pusat di US, Eropah dan Israel sedang giat menyimpan emas di negara masing-masing kerana mereka tahu sistem kapitalis sedang menuju kehancuran. Saya tidak tahu sama ada negara kita telah berbuat demikian atau belum. Saya berharap negara kita sudah bersedia.
Melalui pembacaan saya, pada masa depan akan berlaku krisis makanan dan juga minyak. Pakar-pakar mengatakan bahawa minyak akan habis dalam masa 30 tahun lagi. Jika itu berlaku bermakna kita mungkin terpaksa bergelap kerana negara kita masih belum bersediapun dengan alternatif tenaga yang lain seperti nuklear mahupun sumber tenaga yang boleh diperbaharui seperti solar atau angin.
Krisis makanan juga sudah mula berlaku di beberapa tempat didunia. Keadaan cuaca yang tidak menentu menyebabkan keadaan menjadi bertambah teruk. Ingatkah anda tentang krisis beras yang berlaku di negara kita?
Jadi, yang pertama, saya berharap kerajaan mula bertindak dengan menyimpan simpanan emas ataupun perak, bukannya duit kertas yang akan menjadi sampah sedikit masa lagi.
Yang kedua, saya berharap kerajaan akan memberi perhatian yang lebih terhadap pertanian makanan. Makanan adalah isu keselamatan. Jika Thailand dan Vietnam tidak mahu menjual beras kepada kita, apa yang kita mahu makan? Ubi kayu?
Yang ketiga, kita tidak perlu menggali secara habis-habisan minyak kita. Kita perlu simpannya untuk masa depan. Buat masa ini, kita boleh beli minyak dari negara luar terutama ketika minyak murah sekarang.
Yang keempat, kita perlu menjaga kawasan air kita. Dijangkakan pada masa depan akan berlaku krisis yang besar akibat merebut sumber air. Jangan pandang rendah pada kuasa air. Ia boleh menyebabkan dua negara berperang. Jadi, jagalah sumber air tawar kita seperti tasik Kenyir, atau sungai Pahang dan juga kawasan tadahan air. Jangan pula nanti kita terpaksa pulak mengimpot air.
Yang kelima, kita sebagai rakyat bolehlah mula dengan menukar wang kita kepada bentuk lain. Kita boleh beli jongkong emas, jongkong perak, tanah mahupun rumah. Bolehlah tinggalkan sedikit dalam bentuk tunai untuk kegunaan harian. Jangan dah berlaku keruntuhan sistem ekonomi nanti baru kita nak menyesal apabila duit kita tidak lagi boleh digunakan.
Dicatat oleh Roslan Ismail di 9:40:00 PTG 1 ulasan:
Selasa, 17 Februari 2009
Jaga alam sekitar - apa sumbangan kita...
Pada hari ini semasa mengajar subjek Pengajian Am 2 di kelas 6 Atas Sains. Saya mengupas tajuk berkenaan hutan. Dalam pengajaran saya selitkan juga pendidikan alam sekitar. Saya bertanya kepada pelajar, apakah sumbangan kita untuk memelihara dan memulihara alam sekitar?
Saya katakan kepada pelajar, kita boleh memberi sumbangan yang paling mudah dibuat dalam kehidupan seharian kita. Ramai yang bercita-cita tinggi untuk menyelamatkan alam sekitar tapi terlupa perkara-perkara kecil yang kita boleh lakukan.
Yang pertama, kita boleh mengurangkan penggunaan beg plastik atau orang Terengganu kata "plastik rok rak". Yang paling mudah, jika kita pergi ke kedai untuk membeli satu atau dua barang sahaja, tidak perlu guna beg plastik. Contohnya, beli gula 1 kilogram, cukup bawa dengan tangan begitu sahaja tanpa perlu letak dalam beg plastik. Lagi bagus kalau bawa beg untuk beli barang, letakkan sahaja dalam beg. Kurang penggunaan beg plastik bermakna kuranglah penggunaan petroleum.
Yang kedua, jika menulis atau mencetak atas kertas, gunakan kedua-dua belah muka surat. Penjimatannya berbanding menggunakan sebelah muka surat sahaja adalah 50%!!! Satu nilai yang besar dengan hanya langkah yang mudah. Selain itu, gunakan tulisan yang lebih kecil. Contoh yang paling dekat, soalan peperiksaan di SMK Seri Rompin yang dikecilkan. Mengurangkan penggunaan kertas bermakna anda mengurangkan penebangan pokok yang digunakan untuk membuat kertas.
Yang ketiga, jika menggunakan peralatan elektrik, pastikan suis "plug' juga ditutup, bukan hanya suis pada peralatan elektrik itu sahaja. Tahukah anda bahawa 30% daripada bil elektrik rumah anda adalah berpunca daripada suis "plug" yang tidak ditutup. Secara mudahnya, jika bil rumah anda ialah RM100 sebulan, RM30 daripadanya adalah disebabkan suis "plug"yang tidak ditutup. Dengan menjimatkan elektrik bermakna anda mengurangkan kuantiti petroleum yang dibakar untuk menjana elektrik.
Yang keempat, jangan gunakan tisu tapi gunalah sapu tangan. Kita tahu bahawa tisu diperbuat daripada kayu. Kurang penggunaan tisu bermakna kurang penebangan pokok.
Nanti ada yang berkata, "Alah, apalah sangat buat macam ni, tidak berkurang pun kemusnahan alam sekitar jika setakat kita sorang diri je yang buat". JANGAN berfikiran macam tu. Nanti satu benda pun kita tidak dapat buat. Tapi niatlah perbuatan kita itu kerana Allah SWT. Anggaplah itu satu ibadat kerana ianya disukai Allah SWT. InsyaAllah kita akan mendapat keredhaan Allah SWT, dikurniakan pahala serta dapat menyumbang kepada pemeliharaan dan pemuliharaan alam sekitar walaupun kecil.
Saya berharap saudara saudari dapat memberi komen mengenai artikel saya ini. Saya juga berharap saudara saudari dapat menyatakan jika ada cara lain untuk menyelamatkan alam sekitar ini untuk kita kongsi bersama.
Dicatat oleh Roslan Ismail di 10:15:00 PTG 3 ulasan:
Khamis, 12 Februari 2009
Umat Islam menantikan pemimpin yang...
Dewasa ini, umat Islam berada dalam keadaan yang amat lemah. Lemah dalam segi. Lemah imannya, ekonomi, budaya, jati diri serta mempunyai krisis identiti diri. Umat Islam ditindas di seluruh pelusuk bumi. Sebut sahaja di Palestin, Iraq, Afganistan, Kashmir malah jiran kita sendiri di Pattani dan Mindanao tanpa kita dapat berbuat apa-apa. Kita hanya "bising mulut", melaungkan api kemarahan tetapi musuh Islam tidak terjejas sedikit pun malah semakin mengganas.
Apakah yang saya dan saudara lakukan untuk mengubah nasib kita? Adakah kita sebenarnya sedang melakukan perkara yang betul atau sebenarnya kita sedang berfantasi melakukan perkara yang betul. Ada yang bercakap mahu mengubah dunia. Sungguh mulia dan besar cita-cita itu namun diri sendiri pun kita belum lagi dapat ubah. Adakah solat kita sudah sempurna? Adakah kita solat berjemaah di masjid? Adakah kita berterusan menuntut ilmu dunia dan akhirat? Adakah kita bekerja bersungguh-sungguh untuk mengubah nasib umat Islam? Tepuk dada tanyalah selera. Pertanyaan ini bukanlah terhadap orang lain malahan untuk diri saya sendiri. Saya sendiri pasti masih tidak melakukan yang secukupnya untuk menyumbang kepada kebangkitan Islam.
Umat Islam sedang menanti-nanti pemimpin yang dapat memimpin mereka keluar dari zaman kegelapan ini. Masih belum terlihat akan cahaya di hujung terowong. Kita masih lagi teraba-raba dalam kegelapan. Kita merindukan pemimpin seperti Nabi Muhammad S.A.W. Kita merindukan pemimpin yang tegas seperti Umar al-Khatab. Kita mendambakan pemimpin yang adil seperti Khalifah Umar Abdul Aziz. Kita perlukan pemimpin yang berani seperti Salahuddin al-Ayubi. Kita memerlukan satu atau banyak kuasa Islam sebagai tempat bergantung harap. Bukannya bergantung harap kepada Russia untuk keselamatan kita. Bukan bergantung kepada Amerika untuk keselamatan kita.
Pada zaman dahulu, kita ada Kerajaan Bani Umaiyah, Bani Abbasiyah dan Bani Uthmaniah untuk kita bergantung harap. Seperti mana yang kerajaan Bani Uthmaniyah membekalkan Acheh dengan meriam untuk menentang Belanda. Namun sekarang, boleh anda sebutkan kerajaan Islam mana yang kita boleh bergantung harap.
Namun nampaknya kita tidak boleh terlalu mengharapkan orang lain. Kita sendiri yang mesti berusaha. Bangsa-bangsa yang memeluk Islam di bumi ini semuanya pernah memimpin tamadun Islam. Namun kita umat Melayu Islam masih lagi belum tergolong dalam golongan tersebut. Pernah satu ketika ada pemimpin Islam berkata bahawa" Kami semua telah penat lelah membangun dan mempertahankan Islam. Sekarang tiba bangsa kamu wahai umat Melayu untuk memimpin Islam", sambil tangannya menunjuk kepada seorang pemimpin berbangsa Melayu.
Jadi, wahai saudara-saudaraku, marilah kita memohon ke hadrat Allah SWT supaya mengurniakan kepada kita umat Islam tidak kira dari keturunan mana pun seorang pemimpin yang boleh memimpin kita. Marilah kita sama-sama menguatkan iman dan bekerja untuk memajukan umat Islam. Islam memerlukan saudara semua untuk mengeluarkan umat ini dari kegelapan yang menyeksakan ini.
Dicatat oleh Roslan Ismail di 10:46:00 PTG 1 ulasan:
Rabu, 4 Februari 2009
Ahmad Haris Ikhwan bin Roslan
Inilah rupanya empunya nama kat tajuk tu. Muka ntah ikut sapa, abah ke..maa. heh..Pipinya memang tembam. Nok dukung sokmo. Katang doh jadi tangan abahnya duk dukung dia..berat nanang. Lebih 7kg doh lening. Naik sekilo sebulan. Kuat nyusu badan. Susu tin xmboh langsung. Sian maa dia bangun 10 kali semalam nok nyusu ke dia. Abah memang x sedo gape satu doh. Sedo pun, sambung balik tido. Doh nok buat guane, kite xdok susu. Suaranya kuat. Dia nangis kt tingkat 3 nie, tingkat satu leh dengo lagi. Pastu, kuat pulok membebel. Ntah apa yang dibebel. Suruh angkat agaknya. Dah membebel tp kita x bg respon, dia start nangis ah. Dah dukung baru ah tersengih-sengih mcm kerang busuk..haha..
Inilah ropanya mat haris yang sedang mengharap belas kasihan abahnya untuk angkat dia. Huh...abah dia bila tengok muka mcm tu...angkat je lah walaupun tangan dah kebas...haha...
Skarang ni mat haris buleh nerak doh. Eksyen je dia mentang2 leh nerak. Tapi 5 minit je..pastu mula ah panggil suh angkat. Xdoklah eksen sangatnya. Heh..Skali tu, dia kejut jap dari tido, pastu nerak n sambung plak tido nerak. Ada gok stail gitu ye..
Ini maa dia. Ramai yang kata, mat haris ni ikut maa dia. Mmm...mungkin jugaklah. Tapi ada gak tau ikut abah dia. Ceh...nak jugak tu..heh...
Inilah rupa abahnya. Ada yang kata haris ni mcm abahnya. Kat mana yang ada-ada iras tu. Mata? Idung? Telinga? Tapi satu yang pasti, pipi memang x ikut abah. Abah xdok pipi..heh..
Semoga Ahmad Haris Ikhwan (Pembela Saudara Yang Terpuji) akan membela saudaranya iaitu umat Islam dari tipu daya syaitan serta berjihad di jalan Allah SWT. Amin...
Dicatat oleh Roslan Ismail di 10:51:00 PTG 7 ulasan:
Jumaat, 30 Januari 2009
Adakah Turki menerajui kebangkitan Islam?
Dalam berita astro awani petang tadi, dipaparkan berita mengenai Perdana Menteri Turki Recep Tayyip Erdogan yang bertekak dengan Simon Peres, wakil Israel semasa sidang ekonomi di Davos.
Kisahnya, Simon Peres yang duduk bersebelahan Recep Tayyip Erdogan diberikan masa 25 minit untuk mempertahankan tindakan Israel yang menyerangkan Palestin. Recep Tayyip Erdogan berang dengan sikap Simon Peres dan juga berang kerana hanya diperuntukkan 15 minit sahaja untuk berhujah.
Kesudahannya, Recep Tayyip Edogan keluar daripada forum itu dan pulang ke Turki. Perdana Menteri Turki disambut sebagai wira apabila tiba di Turki.
Bercerita mengenai Turki, saya terfikir adakah Turki akan sekali lagi menerajui kebangkitan Islam?
Daripada pembacaan saya, rakyat Turki sekarang ini ramai yang mula kembali mengamalkan Islam. Parti berasaskan Islam telah mendapat tempat di hati rakyat Turki. Namun malangnya, kebangkitan Islam cuba disekat oleh tentera Turki yang berkefahaman sekular.
Selain itu, orang Turki dikenali kerana semangat dan ketekunan mereka dalam membuat sesuatu pekerjaan. Jika mereka mahu memartabatkan Islam, mereka akan usahakannya dengan penuh semangat dan istiqamah yang mana ianya satu kekurangan pada umat Islam Malaysia.
Di Australia, daripada banyak-banyak bangsa Islam di sana seperti Melayu, Indonesia, Turki mahupun Arab, orang Turkilah yang paling komited dalam berdakwah. Jadi, bagi saya bangsa Turki ada ciri-ciri untuk memimpin umat Islam untuk bangkit sekali lagi dengan bantuan negara-negara Islam yang lain.
Jika parti Islam di Turki berjaya mengatasi masalah tentangan tentera serta pihak sekular, saya yakin Turki boleh sekali lagi menerajui kebangkitan umat Islam. Malaysia juga boleh bekerjasama dengan Turki bersama-sama dengan Indonesia dan Iran. Saya tidak terlalu mengharapkan negara-negara Arab untuk bersama-sama dalam kebangkitan Islam.
Dicatat oleh Roslan Ismail di 5:42:00 PTG 8 ulasan:
Rabu, 28 Januari 2009
Budaya komsumer punca kemelesetan ekonomi.
(Oleh : Hishamuddin Rais - Malaysiakini.com Dec 11, 08 7:01pm)
Hari ini kita terus membaca dan diberitahu bahawa dunia kapitalis sedang dilanggar krisis yang maha besar. Krisis ekonomi yang sebesar ini belum pernah dialami oleh dunia kapitalis selama 200 tahun. Krisis kali ini lebih buruk daripada zaman kemelesetan tahun 1929.
Kita hanya membaca zaman kemelesetan pada 1929 di Amerika Syarikat. Kita tidak mengalaminya. Kita mengetahui hanya melalui surah sejarah, tidak lebih dari itu. Apa yang kita lihat hanyalah gambar-gambar hitam putih tentang zaman itu.
Apa yang kita hayati hanyalah filem-filem yang cuba menggambarkan suasana dan drama di zaman itu. Zaman kemelesetan besar di Amerika Syarikat berlaku 80 tahun dahulu. Lapan puluh tahun dahulu Tanah Melayu masih bawah penjajah Inggeris. Getah baru sahaja sampai dari Brazil pada 1902. Sistem ekonomi kapitalis belum melebar. Jual-beli duit ringgit belum menjadi budaya. Malah banyak warga langsung tidak memiliki duit. Bertukar-tukar barangan masih lagi budaya ekonomi.
Masyarakat konsumer yang kita lihat di sekeliling kita hari ini masih belum wujud.Rumah kita di kampung memakai lampu damar, kita memasak dengan kayu dan mengambil air dari perigi. Kita ke sawah setahun sekali. Di pekan, lampu jalan memakai lampu minyak pam. Kereta satu benda yang ajaib – kalau bernasib baik kereta melintasi kampung kita – kita berkumpul berkerumun untuk melihatnya.Saya sendiri belum wujud pada 1929. Apa yang saya tulis ini hanyalah menyambung surah daripada arwah ibu dan ayah saya. Zaman itu telah lama berakhir.
Hari ini kita melihat zaman itu sebagai Zaman Dahulu, kita panggil zaman ini Zaman Lampau atau Zaman Tok Kaduk. Apakah ini tepat?Sebelum menjawab soalan itu, kita wajib melihat apakah budaya yang sedang kita anuti hari ini.Untuk ujian pertama, sila buka almari kain baju dan lihat berapa banyak kain baju yang terkumpul dan tidak pernah kita usik-usik. Malah kita terlupa bahawa kita memiliki kain baju ini. Kemudian sila pandang rak kasut. Berapa banyak kasut yang terkumpul?Jika kain baju bergantang-gantang dan kasut semakin membusut, maka tandanya kita sedang menghayati dan merayakan budaya konsumerisme – budaya yang lahir daripada sistem ekonomi kapitalis.
Budaya konsumer ini telah sampai ke tahap akhiran kerana sistem ekonomi kapitalis tidak lagi berkemungkinan untuk berkembang melainkan menguncup dan akhirnya meleset.Jangan dengar cakap-cakap para politikus yang memerintah. Mereka sedang berbohong. Kerja dan tugas mereka hanyalah berbohong dan menipu. Jangan percaya bahawa kita semua selamat daripada krisis ekonomi ini. Jangan percaya bahawa ekonomi Malaysia kukuh. Tidak mungkin kalau semua negara dalam dunia ini telah mengakui bahawa negara mereka sedang menghadapi krisis, mana mungkin hanya Malaysia terselamat! Ini mustahil. Jaminan politik ini pembohongan. Ia betul-betul macam penafian bahawa Najib Razak tidak mengenal Altantuya Shaariibuu. Bohong.
Fakta: Amerika Syarikat rakan niaga terpenting Malaysia telah memasuki zaman meleset bukan pada 2008 tetapi tahun lalu lagi. Inilah fakta rasmi kerajaan Amerika Syarikat. Negara Iceland telah jatuh muflis. Tiga syarikat kereta yang terbesar di dunia – Ford, General Motors dan Chrysler – telah jatuh muflis. Di United Kingdom, syarikat kereta Vauxhall menjalankan dasar “beli satu kereta, dapat satu percuma”. Ini kerana tidak ada lagi orang yang ingin membeli kereta.
Di Malaysia pada ketika ini kita boleh beli kereta tanpa duit pendahuluan. Trend ini hanya permulaan. Akan sampai masanya apabila kereta dari kilang Proton akan tinggal terbengkalai. Satu demi satu bank besar dan syarikat kewangan gergasi tutup kedai.Harga minyak sawit kita telah jatuh. Harga minyak mentah telah juga jatuh. Bila harga minyak sawit dan harga mentah jatuh, ertinya pendapatan negara kita kurang. Tahun lalu indeks komposit bursa saham Kuala Lumpur naik hingga ke 1,300 mata. Lupa? Bukankah Abdullah Ahmad Badawi berasa amat bangga dan mengeluarkan kenyataan bahawa ekonomi kita cermerlang, gemilang dan terbilang?
Hari ini indeks komposit hanya di takuk 800 mata. Bukankah ini tanda penunjuk bahawa ekonomi kita sedang merundum? Apakah kalau indeks naik maknanya ekonomi baik - jika indeksnya turun, tidak ada seorang menteri yang mengeluarkan kenyataan seolah-olah mereka semua telah jadi rabun dan buta.Tahun hadapan kita akan diamuk lagi. Krisis luaran ini badainya akan sampai. Seperti ombak tsunami – ia bermula di Wall Street New York. Limpahan ombak tsunami ini akan sampai enam bulan kemudian ke Malaysia. Ombak ini pasti akan datang tahun hadapan.
Apakah kita semua sedar bahawa nilai ringgit kita telah jatuh. Maknanya, kalau dulu kita boleh membeli kapal selam dari Perancis dengan harga 10 ringgit sebuah. Hari ini kapal selam yang sama harganya menjadi 12 ringgit. Duit ringgit rupanya dan warnanya tidak berubah. Apa yang berubah ialah nilainya. Titik sebenar pertanyaan: apakah ada jalan untuk menghadapi krisis ini?Pasti ada.
Sebelum ombak krisis ekonomi ini menggelora sampai kita wajib menilai kembali budaya konsumer yang kita rayakan. Budaya ini ialah budaya pembaziran yang sedang membawa laknat kepada umat manusia. Kita wajib kembali melihat bumi ini sebagai rahmat untuk kita bercucuk tanam. Tidak ada jalan lain kecuali kita menghidupkan tanaman yang boleh kita makan. Bukan menanam getah atau sawit untuk dieksport agar negara dapat membeli kapal selam. Ini kerja bodoh.
Di Amerika Syarikat dan di Eropah – berjuta-juta buruh telah mula kehilangan pekerjaan. Apabila mereka hilang kerja, mereka tidak ada duit. Apabila mereka tidak ada duit, mereka tidak membeli barang. Apabila mereka tidak membeli barang – kilang kita yang membuat barang akan ditutup sama. Apabila kilang kita ditutup, kita pula hilang pekerjaan dan kita pula tidak ada duit. Beginilah lingkaran setan dalam sistem global ekonomi kapitalis.Lingkaran setan ini dapat kita putuskan jika kita kembali berbakti kepada bumi. Bumi bukan untuk diruntuh-rantahkan. Bumi tempat kita bercucuk tanam dan memakmurkan tanaman untuk makanan.
Kita wajib memisahkan diri kita daripada terjerut dalam sistem global ekonomi kapitalis yang memaksa kita menjadi konsumer.Bernoktahlah sebentar dan lihat kembali Zaman Tok Kaduk dahulu. Tidak ramai yang memiliki duit dan ringgit. Mereka bertukar tenaga bantu-membantu, bergotong-royong. Mereka hidup bukan sebagai konsumer. Mereka hidup sebagai manusia. Kini telah muncul kembali di banyak tempat di Amerika Syarikat dan di Eropah di mana warga-warga menolak pengunaan duit rasmi dan menggunakan duit mereka sendiri. Ia diamalkan untuk memastikan mereka tidak terperangkap dalam ekonomi konsumer. Mereka menjalankan perniagaan tukar-menukar. Mereka mahu menjadi manusia yang merdeka bebas daripada belenggu sistem ekonomi kapitalis.
Satu perkara yang wajib kita semua sedari. Pada tahun tahun 1930-an, apabila ekonomi Amerika Syarikat dan Eropah meleset, apa yang muncul? Perang Dunia Kedua bermula. Dalam sistem ekonomi kapitalis, perang adalah jalan pintas untuk kaum pemodal menjual barangan mereka. Dalam masa yang sama perang akan memusnahkan apa yang telah mereka buat. Buat, kemudian musnahkan. Buat lagi, dan musnahkan lagi. Ini cara untuk memastikan kilang akan terus bergerak.Perang menjanjikan industri senjata berkembang. Industri senjata adalah satu-satunya industri yang menjadi pasak dan menjana ekonomi sistem kapitalis. Dalam perang, kemusnhan akan berlaku. Kapal terbang hancur, kereta kebal musnah, peluru dan bom diletupkan – semua ini perlu diganti dan dibuat lagi. Industri perang adalah industri terbesar - numero uno - untuk Amerika Syarikat.
Negara ini, atau lebih tepat Wall Street, sarang kaum pemodal multinasional berkumpul dan merancang. Pada ketika ini, di kilang-kilang industri perang sedang menggunung dengan peralatan senjata yang belum terjual atau belum musnah.Justeru, kemungkian perang besar akan bemula tidak boleh diketepikan. Sejarah telah menunjukkan apabila kaum pemodal dilanggar krisis, maka tidak dapat tidak mereka akan merancang perang. Perang di Iraq, di Afghanistan, Kosovo, Somalia dan di Sudan ini masih belum mencukupi untuk memusnahkan senjata-senjata yang telah sedia dibuat. Kerana itu perang wajib diluaskan ke Iran, Pakistan dan India.
Apa yang berlaku di Mumbai baru-baru ini adalah sebahagian daripada perancangan perang yang lebih luas.Bernoktahlah sebentar dan mari kita melihat diri kita sendiri. Apakah kita telah terperangkap dalam sistem dan budaya yang dimunculkan secara terancang oleh kaum pemodal internasional? Apakah kita diperangkap untuk terus menjadi hamba sebagai pengguna dan konsumer untuk membeli barangan yang kini telah menyempit bilik kita sendiri?Jawapannya – sila buka kembali almari kain baju dan lihat apa yang ada di dalamnya. Jawapannya di hadapan mata.
Dicatat oleh Roslan Ismail di 4:57:00 PTG 2 ulasan:
Catatan Terbaru Catatan Lama Laman utama
hit counter code download
smk seri rompin (1)
Gambo time raye tahun 2007. Kat umah famili di Trg. Kt belakang kami tu ada burung tiung yg leh cakap. Jgn bgtau mergastua ye..heheh
The Divine Book - Lengkap Dengan Terjemahan Ke Bah...
Mungkinkah berlaku satu lagi pusingan kegawatan ek...
Pengalaman Jemaah Tabligh..Gempa Bumi.
Selamatkah makanan yang kita makan?
Penulis profilik Islam - Harun Yahya
Rawatan Alernatif H1N1 (2)
Warga SMK Seri Rompin berjaga-jaga virus H1N1.
Alter Terahsia Bangsa Melayu
Spekulasi Gempa dan Tsunami Ketika Gerhana Matahar...
Bola Sepak Malaysia..Masih Di Takuk Lama
Makan, makan, dan makan...
Babi dan Selsema Babi
Bola Sepak MSSP di Jerantut.
Peristiwa 9/11 - Satu Konspirasi Yahudi.
Nibiru - Ancaman Dari Angkasa Lepas
Bola Sepak Bawah 15 Tahun, Seri Rompin tempat ke-4
Kapitalis bakal runtuh - adakah kita sudah bersedia?
Jaga alam sekitar - apa sumbangan kita...
Umat Islam menantikan pemimpin yang...
Ahmad Haris Ikhwan bin Roslan
Adakah Turki menerajui kebangkitan Islam?
Budaya komsumer punca kemelesetan ekonomi.
Bukit Payong, Terengganu, Malaysia
Seorang anak kampung yang berasal dari Terengganu. Sekarang bekerja di Kuala Rompin. Ingin berkongsi idea dan pandangan dengan sesiapa sahaja yang sudi.
Lihat profil lengkap saya
Dunia Metafizik dan Sufism
Pok Su Orang Seni
Samsul Ketua Bidang (Bidan?)